**45. Doklady potrebné k prijatiu žiadosti o obnovenie prechodného pobytu na účel podnikania podľa § 22 zákona o pobyte cudzincov**

- *jedna aktuálna farebná fotografia s rozmermi 3 x 3,5 cm*

*- platný cestovný doklad*

*- doklad nie starší ako 90 dní potvrdzujúci finančné zabezpečenie:*

* Štátny príslušník tretej krajiny je povinný k žiadosti o obnovenie prechodného pobytu podľa § 22 ods. 1 písm. a) zákona o pobyte cudzincov preukázať zdanený príjem z tohto podnikania za predchádzajúce zdaňovacie obdobie minimálne vo výške dvadsaťnásobku životného minima; ak nepodnikal celé predchádzajúce zdaňovacie obdobie, je povinný preukázať zdanený príjem vo výške dvojnásobku životného minima za každý mesiac pobytu v predchádzajúcom zdaňovacom období (potvrdenie vydané daňovým úradom o výške zdaneného príjmu fyzickej osoby alebo daňové priznanie fyzickej osoby). Ak štátny príslušník tretej krajiny v predchádzajúcom zdaňovacom období ešte nebol oprávnený podnikať, je povinný k žiadosti o obnovenie prechodného pobytu podľa § 22 ods. 1 písm. a) zákona o pobyte cudzincov preukázať finančné zabezpečenie podnikateľskej činnosti vo výške desaťnásobku životného minima výpisom z účtu podľa § 32 ods. 7 zákona o pobyte cudzincov.
* Štátny príslušník tretej krajiny je povinný k žiadosti o obnovenie prechodného pobytu podľa § 22 ods. 1 písm. b) zákona o pobyte cudzincov preukázať

1. zisk po zdanení obchodnej spoločnosti alebo družstva, v mene ktorých koná za predchádzajúce zdaňovacie obdobie minimálne vo výške šesťdesiatnásobku životného minima, ak ide o štátneho príslušníka tretej krajiny, ktorého podnikateľský zámer bol posúdený Ministerstvom hospodárstva Slovenskej republiky ako inovatívny projekt, minimálne vo výške dvadsaťnásobku životného minima ak nepodnikal celé predchádzajúce zdaňovacie obdobie, je povinný preukázať zisk po zdanení vo výške päťnásobku životného minima za každý mesiac pobytu v predchádzajúcom zdaňovacom období. Ak štátny príslušník tretej krajiny koná v mene viacerých obchodných spoločností alebo družstiev, musí podmienku výšky zisku po zdanení podľa predchádzajúcej vety spĺňať aspoň jedna obchodná spoločnosť alebo družstvo, v mene ktorých koná. Ak štátny príslušník tretej krajiny v predchádzajúcom zdaňovacom období ešte nebol oprávnený konať v mene obchodnej spoločnosti alebo družstva, je povinný k žiadosti o obnovenie prechodného pobytu podľa § 22 ods.1 písm. b) preukázať finančné zabezpečenie podnikateľskej činnosti vo výške tridsaťnásobku životného minima výpisom z účtu podľa § 32 ods. 7 zákona o pobyte cudzincov.

 2. výpis z účtu za posledné tri mesiace vedenom v banke na meno štátneho príslušníka tretej krajiny, a ak ide o osobný účet vedený v zahraničnej banke, výpisom z osobného účtu za posledné tri mesiace -12 násobok životného minima.

**-** *doklad nie starší ako 90 dní potvrdzujúci zdravotné poistenie* t. j. potvrdenie preukazujúce zdravotné poistenie počas pobytu na území SR

*- realizovateľnosť a udržateľnosť podnikateľskej činnosti prípade ak spol. s.r.o, a.s…. nedosiahla v predchádzajúce zdaň. obdobie - zisk*

- *doklad nie starší ako 90 dní potvrdzujúci zabezpečenie ubytovania*

Dokladom potvrdzujúcim zabezpečenie ubytovania sa rozumie

a) čestné vyhlásenie cudzinca o vlastníctve nehnuteľnosti,

b) nájomná zmluva s vlastníkom alebo užívateľom nehnuteľnosti a doklad preukazujúci oprávnenie na užívanie nehnuteľnosti, ak ide o nájomnú zmluvu s užívateľom nehnuteľnosti,

c) potvrdenie ubytovacieho zariadenia o poskytnutí ubytovania, alebo

d) čestné vyhlásenie fyzickej osoby alebo právnickej osoby o poskytnutí ubytovania cudzincovi na území Slovenskej republiky a doklad preukazujúci oprávnenie na užívanie nehnuteľnosti, ak ide o čestné vyhlásenie užívateľa nehnuteľnosti, alebo

e) čestné vyhlásenie prenajímateľa nehnuteľnosti o tom, že nájomná zmluva je stále platná, ak štátny príslušník tretej krajiny v predchádzajúcom konaní podľa tohto zákona predložil na policajnom útvare doklad, ktorým preukázal zabezpečenie ubytovania podľa písmena b) a nájomná zmluva je platná ešte najmenej šesť mesiacov.

• Za podanie žiadosti o udelenie prechodného pobytu na účel podnikania sa vyberie správny poplatok v zmysle zákona č. 145/1995 Z. z. Národnej rady Slovenskej republiky o správnych poplatkoch.